Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 583

1. Betétek Ez a rész szektoronkénti és lejárat szerinti bontásban tartalmazza a hitelintézet által a pénztulajdonosoktól szerzett betéteket, esetenként betétfajták szerint is részletezve. A háztartások betétein belül a lakossági betétek között kell kimutatni a hitelintézet saját dolgozói számára vezetett betétszámlák állományát is. A látra szóló és folyószámla betét sorokban a bármikor felmondható, felvehetõ — nem lekötött — betétállományt kell feltüntetni, ideértve a látra szóló nem lekötött betétkönyvet is, valamint a folyószámlabetéteket. A lakosság látra szóló takarékbetétkönyvekben lévõ betétek hó végi állományát az 1.C Tájékoztató adatok között külön is ki kell emelni. A folyószámlabetétek közé azokat a folyószámla-szerzõdés alapján elhelyezett betéteket kell sorolni, amelyekrõl kifizetések teljesíthetõk. A folyószámláról és egyéb bankszámláról lekötött betétállományt a lekötött betét-sorokban kell szerepeltetni. A felmondásos betét sorokban az olyan lejárat nélküli betétek állományát kell kimutatni, amelyekrõl nem teljesíthetõk fizetések, és amelyeknek a megnyitásakor kötött betéti szerzõdésben rögzítésre került az az idõtartam, amennyivel korábban elõzetesen be kell jelenteni a felvétel szándékát. Ezek esetében az elõre rögzített idõtartam letelte elõtt betét csak — a kamat elvesztésén túl — „büntetés” fizetésével (azaz a tõke egy részének elvesztésével) vehetõ fel. A hitelintézetnél elhelyezett lakáscélú betéteket (megtakarításokat) a megfelelõ szektor betétei között kell feltüntetni. A háztartások — lakosság által elhelyezett lakáscélú betéteket (megtakarításokat) a (15.181—15.182) lakáscélú betét sorokban, a többi szektor lakáscélú betéteit a hosszú lejáratú (számlán) lekötött betétek között kell jelenteni. 20 A két eszköztáblában szereplõ mérlegsorok sorszámozása eltérõ, mivel az értékvesztés részsorok és a „nettó tábla” belsõ összegzõ sorai nem teljesen azonos helyeken találhatók. 2002/17/II. szám A nem pénzügyi vállalatok látra szóló és folyószámla betétei (14.11, illetve 14.21) sorokban szerepeltetendõk a látra szóló és folyószámla betéteken kívül a bankszámla, az elszámolási és a csekkszámlabetétek, valamint a külkereskedelmi célbetétek is. A nem pénzügyi vállalatok lekötött betétei (14.1413— 14.142, illetve 14.23—14.242 sorok) között jelentendõ a mûködési engedéllyel nem rendelkezõ (jövõbeli) hitelintézetek által a hitelintézetnél elhelyezett alaptõke összege is, függetlenül attól, hogy az alapítók belföldiek vagy külföldiek. A mûködési engedély hatálybalépésétõl (azaz az errõl szóló PSZÁF határozat dátumától) kezdve az összeg áthelyezendõ a belföldi hitelintézetektõl származó bankközi betétek közé.21 A névre szóló betéti okiratokat a megfelelõ szektoroknál kell kimutatni. Szintén a megfelelõ szektorba kell tenni azoknak a nem névre szóló betéti okiratoknak az állományát, amelyek csak egy meghatározott szektor részére lettek kibocsátva. A vegyes kibocsátású, nem névre szóló betéti okirattal szerzett források állományát — amennyiben nem megállapítható, hogy milyen szektor felé történt eladásuk — a 17.1—17.22 Szektor szerint nem bontható betéti okirat sorokban kell szerepeltetni. Ha a vegyes kibocsátásúakról az eladáskor mégis eldönthetõ, hogy milyen szektorba kerültek, azokat is a megfelelõ szektornál kell feltüntetni. Az okiratban lekötött betétek állományában szerepeltetni kell a több évre lekötött, takaréklevél és takaréklevél jellegû betétekre az egy-egy év elteltével felhalmozódott kamat állományát is, akkor is, ha az egyes évek letelte után összegük nem kerül tõkésítésre. (Az év közben felhalmozódott — az ügyfélnek járó, de nem esedékes — kamatok összegét a passzív kamatelhatárolások között kell ezekre a betétekre is kimutatni.)

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes